b"\n_START_ARTICLE_\nEscut del Pont de Vilomara i Rocafort\n_START_SECTION_\nHist\xc3\xb2ria\n_START_PARAGRAPH_\nVa ser aprovat el 24 de maig de 1984 i publicat al DOGC l'11 de juliol del mateix any amb el n\xc3\xbamero 451._NEWLINE_La primera partici\xc3\xb3 correspon a les armes parlants dels Rocafort, senyors del poble que tradicionalment ha estat el cap del municipi, per\xc3\xb2 que actualment s'ha vist \xc3\xa0mpliament superat pel Pont de Vilomara, poblaci\xc3\xb3 industrial creada al final del segle XIX prop de l'antic pont g\xc3\xb2tic (segle XIII) sobre el Llobregat. T\xc3\xa9 nou arcs i es veu representat a la segona partici\xc3\xb3 de l'escut, on simbolitza la nova capital del municipi."